7. joulukuuta

7. joulukuuta on gregoriaanisen kalenterin mukaan vuoden 341. päivä (342. päivä karkausvuonna). Vuodesta on jäljellä 24 päivää.

Nimipäivät 

 – suomalainen kalenteri: Sampsa
 – suomenruotsalainen kalenteri: Agata, Agda, Ågot
 – ortodoksinen kalenteri: Ambrosius, Anton, Anttoni, Toni
 – saamenkielinen kalenteri: Agát
 – vanhemmissa kalentereissa: Agatha, Agathon, Agaton, Insperus, Jesper

Tapahtumia 

1631 – Tapahtui ensimmäinen ennustettu Venuksen ylikulku.
1732 – Royal Opera Housen avajaiset Covent Gardenissa Lontoossa.
1787 – Delaware ratifioi ensimmäisenä osavaltiona Yhdysvaltain perustuslain.
1900 – Max Planck havaitsi mustan kappaleen säteilyä koskevan lainalaisuuden.
1917 – Ensimmäinen maailmansota: Yhdysvallat julisti sodan Itävalta-Unkarille.
1941 – Toinen maailmansota: Japani hyökkäsi Pearl Harborin laivastotukikohtaan.
 1941 – Toinen maailmansota: Kanada ja Uusi-Seelanti julistivat sodan Suomelle.
1965 – Suuri skisma: paavi Paavali VI ja Konstantinopolin patriarkka Athenagoras kumosivat yhteisessä julistuksessa vuonna 1054 langetetut molemminpuoleiset pannajulistukset.
1972 – Avaruustutkimus: Apollo-ohjelma. Laukaistiin matkaan viimeinen miehitetty Saturnus V, joka kuljetti mukanaan Apollo 17:n astronautteja viimeiselle miehitetylle kuulennolle.
1975 – Indonesia miehitti Itä-Timorin.
1988 – Spitakin alueella Armeniassa tapahtunut 6,9 richterin maanjäristys surmasi lähes 25 000 ihmistä, haavoitti 15 000 ja jätti 400 000 kodittomiksi.
1995 – Avaruustutkimus: NASAn Galileo-avaruusluotain saapui Jupiteriin.
2001 – Suomen ensimmäinen ja toistaiseksi ainoa hullun lehmän tauti -tapaus löydettiin eräältä karjatilalta Kärsämäeltä Pohjois-Pohjanmaalta.
2004 – Hamid Karzaista tuli Afganistanin ensimmäinen demokraattisesti valittu presidentti.
2016 – Pakistan International Airlinesin lento 661 syöksyi maahan Pakistanissa.

Syntyneitä 

 903 – Abd al-Rahman al-Sufi, persialainen tähtitieteilijä (k. 986)
1598 – Gian Lorenzo Bernini, italialainen kuvanveistäjä, arkkitehti ja taidemaalari (k. 1680)
1857 – J. J. Tikkanen, suomalainen taidehistorian professori (k. 1930)
1860 – Joseph Cook, australialainen poliitikko (k. 1947)
1863 – Pietro Mascagni, italialainen säveltäjä (k. 1945)
1871 – Mikael Nyberg, suomalainen säveltäjä (k. 1940)
1873 – Albert Lilius, suomalainen kasvatustieteilijä ja lapsipsykologi (k. 1947)
1897 – Viljo Paloheimo, suomalainen jääkärieverstiluutnantti (k. 1966)
1905 – Gerard Kuiper, alankomaalais-yhdysvaltalainen tähtitieteilijä (k. 1973)
 1905 – Charles Magnante, yhdysvaltalainen harmonikkataiteilija, sovittaja ja säveltäjä (k. 1986)
1910 – Louis Prima, italialais-yhdysvaltalainen viihdyttäjä (k. 1978)
1914 – Einari Teräsvirta, suomalainen arkkitehti ja voimistelija (k. 1995)
1915 – Olle Herold, suomalainen ekonomisti (k. 1989)
1916 – Jan Hannelius, suomalainen shakkitehtävien laatija (k. 2005)
1920 – Fiorenzo Magni, italialainen kilpapyöräilijä (k. 2012)
1924 – Mário Soares, Portugalin presidentti (k. 2017)
1927 – Bhante Henepola Gunaratana, srilankalainen theravadabuddhalainen munkki
1928 – Noam Chomsky, yhdysvaltalainen kielitieteilijä ja toisinajattelija
1931 – Ruth Matso, suomalainen tanssitaiteilija ja koreografi (k. 2020)
1932 – Ellen Burstyn, yhdysvaltalainen näyttelijä
 1932 – Pentti Linkola, suomalainen filosofi (k. 2020)
1940 – Jaan Kruusvall, virolainen kirjailija, toimittaja ja dokumentaristi (k. 2012)
1942 – Lasse Oksanen, suomalainen jääkiekkoilija
1945 – Marion Rung, suomalainen laulaja
1946 – Sulevi Peltola, suomalainen näyttelijä
1947 – Arto Koivisto, suomalainen hiihtäjä
1949 – Tom Waits, yhdysvaltalainen muusikko, elokuvasäveltäjä ja näyttelijä
1952 – Yrjö Vesterinen, suomalainen trial-ajaja
1956 – Larry Bird, yhdysvaltalainen koripalloilija
1957 – Markus Kajo, suomalainen toimittaja ja humoristi
1958 – Esa Puolakka, suomalainen pikaluistelija
1965 – Jeffrey Wright, yhdysvaltalainen näyttelijä ja elokuvatuottaja 
1966 – Gem Archer, brittiläinen rock-kitaristi
1970 – Yaël Braun-Pivet, ranskalainen poliitikko
1972 – Hermann Maier, itävaltalainen alppihiihtäjä
1973 – Damien Rice, irlantilainen muusikko
1976 – Andrea López, kolumbialainen näyttelijä
 1976 – Orli Shoshan, israelilainen näyttelijä
 1976 – Jan-Christian Söderholm, suomalainen freelance-näyttelijä
 1976 – Benoît Tréluyer, ranskalainen moottoriurheilija
1977 – Dominic Howard, englantilainen rumpali ("Muse")
1978 – Kristofer Hivju, norjalainen näyttelijä, tuottaja ja käsikirjoittaja
 1978 – Isshi, japanilainen laulusolisti ("Kagrra,")
1979 – Sara Bareilles, yhdysvaltalainen laulaja, lauluntekijä ja pianisti
1980 – John Terry, englantilainen jalkapalloilija
1982 – Jack Huston, brittiläinen näyttelijä
1984 – Robert Kubica, puolalainen Formula 1 kuljettaja
1985 – Jon Moxley, yhdysvaltalainen showpainija ja näyttelijä
1987 – Aaron Carter, yhdysvaltalainen laulaja (k. 2022)
1995 – Santi Mina, espanjalainen jalkapalloilija
2003 – Catharina-Amalia, Alankomaiden kruununprinsessa

Kuolleita 

43 eaa. – Cicero, roomalainen poliitikko, puhuja, filosofi ja kirjailija (s. 106 eaa.)
 283 – Pyhä Eutychianus, paavi
 983 – Otto II, Saksalais-roomalaisen keisarikunnan keisari (s. 955)
1254 – Innocentius IV, paavi (s. 1180)
1562 – Adrian Willaert, alankomaalainen säveltäjä (s. n. 1490)
1681 – Nicodemus Tessin vanhempi, ruotsalainen arkkitehti (s. 1615)
1723 – Jan Santini Aichel, tšekkiläinen italialaissukuinen arkkitehti (s. 1677)
1815 – Michel Ney, ranskalainen marsalkka (s. 1769)
1863 – Johan Axel Cedercreutz, ruotsalaissyntyinen kenraalimajuri ja vapaaherra, Turun ja Porin läänin maaherra (s. 1801)
1894 – Ferdinand de Lesseps, ranskalainen diplomaatti ja insinööri (Suezin kanavan rakentaja) (s. 1805)
1906 – Élie Ducommun, vuoden 1902 Nobelin rauhanpalkinnon saanut sveitsiläinen toimittaja (s. 1833)
1947 – Nicholas Butler, vuoden 1931 Nobelin rauhanpalkinnon saanut yhdysvaltalainen filosofi, diplomaatti ja professori (s. 1862)
1974 – Paul Wartelle, ranskalainen voimistelija (s. 1892)
1985 – Robert Graves, brittiläinen runoilija ja kirjailija (Minä, Claudius) (s. 1895)
1993 – Wolfgang Paul, vuoden 1989 Nobelin fysiikanpalkinnon saanut saksalainen fyysikko (s. 1913)
1995 – Masashi Watanabe, japanilainen jalkapalloilija (s. 1936)
1998 – Voitto Hellstén, suomalainen pikajuoksija (s. 1932)
 1998 – Martin Rodbell, vuoden 1994 Nobelin lääketieteen palkinnon saanut yhdysvaltalainen biokemisti (s. 1925)
2003 – Erkki Kansanaho, suomalainen piispa (s. 1915)
2006 – Kevin Berry, australialainen perhosuimari (s. 1945)
2009 – Pekka Säilä, suomalainen tennispelaaja (s. 1941)
2010 – Kari Tapani Jalkanen (”Kari Tapio”), suomalainen iskelmälaulaja (s. 1945)
2011 – Jerry Robinson, yhdysvaltalainen sarjakuvataiteilija (s. 1922)
2015 – Pirkko Salmenkylä, suomalainen arkkitehti, koripalloilija ja suunnistaja (s. 1932)
2016 – Greg Lake, brittiläinen muusikko ("Emerson, Lake & Palmer") (s. 1947)
2020 – Charles Elwood Yeager (”Chuck Yeager”), yhdysvaltalainen koelentäjä (ylitti ensimmäisenä äänennopeuden) (s. 1923)

Katso myös: kalenteri ~ 6. joulukuuta, 8. joulukuuta

Joulukuu
-12-07